CELEX: 62009TN0522
Language: el
Date: 2009-12-21 00:00:00
Title: Υπόθεση T-522/09: Προσφυγή της 21ης Δεκεμβρίου 2009 — Gemmi Furs κατά ΓΕΕΑ — Lemmi Fashion (GEMMI)

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/43
            
         Προσφυγή της 21ης Δεκεμβρίου 2009 — Gemmi Furs κατά ΓΕΕΑ — Lemmi Fashion (GEMMI)
   (Υπόθεση T-522/09)
   2010/C 51/79
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Gemmi Furs Oy (Loviisa, Φινλανδία) (εκπρόσωπος: J. Tanhuanpää, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Lemmi-Fashion Vertriebsgesellschaft mbH & Co. Bekleidungs KG (Fritzlar, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 21ης Οκτωβρίου 2009, στην υπόθεση R 1372/2008-4,
            
         
               —
            
            
               να απορρίψει την ανακοπή της αντιδίκου ενώπιον του τμήματος προσφυγών,
            
         
               —
            
            
               να δεχθεί την καταχώριση του κοινοτικού σήματος «GEMMI», για όλα τα προϊόντα της κλάσεως 25, σύμφωνα με την αίτηση της προσφεύγουσας για την καταχώριση κοινοτικού σήματος,
            
         
               —
            
            
               να καταδικάσει το καθού στα δικαστικά έξοδα της προσφεύγουσας, περιλαμβανομένων των εξόδων στα οποία αυτή υποβλήθηκε ενώπιον του τμήματος προσφυγών, και
            
         
               —
            
            
               να καταδικάσει την αντίδικο ενώπιον του τμήματος προσφυγών στα δικαστικά έξοδα της προσφεύγουσας, περιλαμβανομένων των εξόδων στα οποία αυτή υποβλήθηκε ενώπιον του τμήματος προσφυγών, εφόσον η αντίδικος αυτή καταστεί διάδικος της υπό κρίση υποθέσεως.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το σήμα «GEMMI», για προϊόντα των κλάσεων 18, 24 και 25
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το γερμανικό καταχωρισθέν σήμα «LEMMI», για προϊόντα της κλάσεως 25, το διεθνές καταχωρισθέν σήμα «LEMMI fashion», για προϊόντα της κλάσεως 25, το προγενέστερο μη καταχωρισθέν σήμα «LEMMI», το οποίο χρησιμοποιείται στο εμπόριο στη Γερμανία για ενδύματα
   
      Απόφαση του τμήματος ανακοπών: Απορρίπτει την ανακοπή στο σύνολό της
   
      Απόφαση του τμήματος προσφυγών: Ακυρώνει την προσβαλλομένη απόφαση και απορρίπτει την αίτηση καταχωρίσεως του οικείου κοινοτικού σήματος, για προϊόντα της κλάσεως 25
   
      Λόγοι ακυρώσεως:
   
   Παράβαση του κανόνα 19, παράγραφος 2, στοιχείο α', σημεία i και ii του κανονισμού 2868/95 της Επιτροπής (1), δεδομένου ότι το τμήμα προσφυγών δεν εξέτασε ορθώς και/ή επαρκώς την τεκμηρίωση των προγενεστέρων δικαιωμάτων· παράβαση του κανόνα 22, παράγραφος 3, του κανονισμού 2868/95 της Επιτροπής, δεδομένου ότι το τμήμα προσφυγών δεν εκτίμησε ορθώς και/ή επαρκώς τα υποβληθέντα αποδεικτικά στοιχεία περί της χρήσεως· παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, δεδομένου ότι το τμήμα προσφυγών: i) δεν εκτίμησε ορθώς την ομοιότητα των οικείων σημάτων και ii) δεν εκτίμησε ορθώς τον βαθμό προσοχής του οικείου κοινού· παράβαση του άρθρου 75 του κανονισμού 207/2009 του Συμβουλίου, δεδομένου ότι το τμήμα προσφυγών δεν παρέσχε στην προσφεύγουσα τη δυνατότητα να υποβάλει σχόλια επί των αποδεικτικών στοιχείων που σκοπούσαν στην τεκμηρίωση των προγενεστέρων δικαιωμάτων· παραβίαση των αρχών της προστασίας της δικαιολογημένης εμπιστοσύνης, της ίσης μεταχειρίσεως και της νομιμότητας.
   
      (1)  Κανονισμός (ΕΚ) 2868/95 της Επιτροπής της 13ης Δεκεμβρίου 1995 περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (ΕΕ 1995 L 303, σ. 1)